கேள்வி: இலக்கியம் - இலக்கியத்தின் இயல்புகள் பற்றி நீங்கள் என்ன அறிந்துள்ளீர்கள்?
பதில்: அறிஞர் ந.சஞ்சீவி, இலக்கியத்தின் சிறப்பு இயல்புகளாகக் கூறுவது, 1.புதுமை 2.பெருமை 3.பொதுமை 4.பொருண்மை ஆகியனவாகும். இவற்றுள் புதுமை இருவகைப்படும். அவையாவன: 1.பாடுபொருளாகிய பொருண்மையில் புதுமை. 2.புத்தாக்கங்கள் இடம்பெறும் மற்றும் உணர்த்தும் முறையில் புதுமை. பொருண்மையில் உயர்ந்ததாகவும், பொதுநலப் பண்பில் சிறந்ததாகவும், புதுமைக் கவர்ச்சி வாய்ந்ததாகவும், விளங்கும் இலக்கியமே பெருமையுடையதாக கருதப்படும்.இலக்கியத்தின் இந்நால்வகைப் பண்புகளும் ஒன்றோடொன்று இணைந்தும் பிணைந்தும் இயங்குகின்றன. இதுதவிர,அக இயல்புகளாக, 1) கலையழகு 2) குறிப்பாற்றல் 3) நிலைபேறுடைமை 4) ஆசிரியரின் ஆளுமை 5) இன்புறுத்தல் 6) கற்பனை 7) குறிக்கோள் ஆகிய ஏழினையும், புற இயல்புகளாக,பின்வரும் வடிவப் பண்புகள் சுட்டிக்காட்டப்படுகின்றன. அவையாவன: 1) சீர் 2) தளை 3) தொடை 4) எதுகை 5) மோனை 6) ஒலிநயம் 7) உவமை 8) உருவகம் 9) படிமம் 10)குறியீடு முதலான அணிநயங்களாகும் என வகைப்படுத்தப்பட்டுள்ளது.
கேள்வி: இலக்கியம் - கலைப்பின்னல் என்பது என்ன?
பதில்: ஒரு கருத்தைக் கலைப்படைப்பாக மாற்றுவதற்கு கலைப்பின்னல் ஊடகமாக இருக்கிறது. இயைபும் கலைப்பின்னலும் உருவத்தின் இன்றியமையாதப் பகுதிகளாகும்.